Nebɣa aselmed ara yilin iteddu ddaw leɛnaya n umdan ( au service de l'être humain), win ara t-yettarran yezha ( heureux) akken ad ibeddel kra deg tmetti neɣ axemmem-ines deg umaḍal, mačči aselmed ixeddmen i tdamsa (économie). Aselmed n usenfar d win i d-yettawin ɣef yisenfaren n yinelmaden , i asen-iselmaden tilelli, timanit, lettkal ɣef yiman-nsen, timussniwin-is lhant kan ma ṣelḥent i kra. Ur d-yettili ara d ugur i uselmed d usnerni n tzemmar i yinelmaden.